Rodopi Runners

RODOPI BACKYARD ULTRA
2026-05-01 | Πανεπιστημιούπολη Δ.Π.Θ. Τμήμα Τ.Ε.Φ.Α.Α., Τμήμα Επιστήμης Φυσικής Αγωγής και Αθλητισμού, Δημοκρίτειο Πανεπιστήμιο Θράκης, Κομοτηνή, Ροδόπης, 69100, Ελλάδα
Οι Rodopi Runners σας προσκαλούν στο δεύτερο Rodopi Backyard Ultra που θα ξεκινήσει την Παρασκευή, 1 Μαΐου 2026!
Ο σκοπός του αγώνα είναι ο κάθε αθλητής να καλύψει τη μεγαλύτερη δυνατή απόσταση για το επίπεδο της φυσικής του κατάστασης και εμπειρίας.
Υπάρχει ΕΝΑΣ μόνο νικητής σε έναν αγώνα Backyard Ultra και είναι αυτός που θα καλύψει τη μεγαλύτερη απόσταση!
Οι κανόνες είναι απλοί και συνοψίζονται ως εξής:

Η διαδρομή είναι κυκλική και βρίσκεται εντός της Πανεπιστημιούπολης του Δημοκριτείου Πανεπιστημίου Θράκης στην Κομοτηνή, σε απόσταση 5 χιλιομέτρων από κέντρο της πόλης. Σημείο εκκίνησης και τερματισμού ορίζεται ο χώρος πλησίον του ανοιχτού γηπέδου στίβου και η απόσταση 6,706 χλμ.
Ο κάθε κύκλος ξεκινάει ανά μία ώρα. Η διοργάνωση είναι υποχρεωμένη να ειδοποιήσει τους αθλητές σε 3, 2 και 1 λεπτά πριν την αρχή του επόμενου κύκλου. Όλοι οι αθλητές πρέπει να βρίσκονται στην αφετηρία και να ξεκινήσουν ταυτόχρονα στο “ακριβώς της ώρας¨. Όποιος καθυστερήσει είναι υποχρεωμένος να παραδώσει τον αριθμό του και να βγει εκτός αγώνα. Δηλαδή ο κάθε αθλητής έχει ακριβώς μια ώρα στη διάθεση του να ολοκληρώσει τη διαδρομή των 6,706 χλμ., να ξεκουραστεί, να τροφοδοτηθεί, να αλλάξει ρούχα, εξοπλισμό και να ξεκινήσει εγκαίρως τον επόμενο. Η διαχείριση του χρόνου και της ενέργειας είναι και τα στοιχεία που καθορίζουν τη διάρκεια της συμμετοχής στον αγώνα.
Η διαδρομή θα είναι σηματοδοτημένη. Δεν επιτρέπεται σε κανέναν αθλητή να βγει εκτός πορείας αν δεν ολοκληρωθεί ο κύκλος.
Δεν επιτρέπονται συνοδοί και pacers στη διαδρομή του αγώνα.
Ο ένας και μοναδικός σταθμός τροφοδοσίας θα βρίσκεται στο χώρο της εκκίνησης-τερματισμού, σε περίπτωση κακοκαιρίας υπάρχει πρόβλεψη για φιλοξενία του σταθμού στον κλειστό χώρο εντός της κερκίδας του σταδίου. Καλό είναι οι αθλητές να έχουν προβλέψει και να διαθέτουν όσα πράγματα μπορεί να χρειαστούν στις αλλαγές κατά τη διάρκεια του αγώνα. Για όσους αθλητές συνεχίσουν το βράδυ είναι υποχρεωτική η χρήση φακού και η ύπαρξη εφεδρικών μπαταριών. Ο σταθμός θα διαθέτει πάντα νερό, ισοτονικό και κόκα κόλα. Οι αθλητές πρέπει να διαθέτουν το δικό τους δοχείο ή ποτήρι για τα υγρά. Μπανάνες, αλμυρά και γλυκά σνακ για τις 4 πρώτες ώρες του αγώνα, μετά θα υπάρχει και φαγητό διαθέσιμο για όσες ώρες κρατήσει ο αγώνας.
Δεν επιτρέπονται μπατόν
Θα υπάρχει ζωντανή χρονομέτρηση του αγώνα καθώς και δυο σταθμοί ελέγχου των αθλητών με τάπητα εντός της διαδρομής. Όποιος επιχειρήσει να κόψει διαδρομή ακυρώνεται αυτόματα.
Νικητής είναι ο τελευταίος που θα ολοκληρώσει τον κύκλο μόνος του. Όλοι οι υπόλοιποι θεωρούνται τεχνικά DNF. Αν κανένας αθλητής δεν συμπληρώσει την διαδρομή μία φορά μόνος του στο τέλος δεν υπάρχει νικητής!

Το πακέτο συμμετοχής ορίζεται στα 35 ευρώ για εγγραφές early bird μέχρι τις 15 Φεβρουαρίου του 2026 και για τα μέλη του Συλλόγου Rodopi Runners που έχουν πληρώσει τη συνδρομή τους για το 2026 μέχρι το κλείσιμο των εγγραφών. Για όλους όσους δηλώσουν συμμετοχή αργότερα το κόστος ανέρχεται στα 40 ευρώ.
Το πακέτο περιλαμβάνει:

BIB number
Αναμνηστικό μπλουζάκι και μετάλλιο
Τροφοδοσία καθ’ όλη τη διάρκεια του αγώνα
Χώρο ξεκούρασης, αλλαγής και τουαλέτες καθώς και δυνατότητα στον κάθε δρομέα να στήσει το δικό του χώρο προετοιμασίας και αναμονής των συνοδών του.
Φωτογραφικό υλικό από τον αγώνα.

Ο αγώνας θα ξεκινήσει στις 12:00 το μεσημέρι της Παρασκευής 1 Μαΐου 2026. Αυτό θα δώσει τον απαραίτητο χρόνο στους συμμετέχοντες που έρχονται από άλλες περιοχές να φτάσουν εγκαίρως και να στήσουν τα πράγματά τους στο χώρο. Η προσέλευση των αθλητών και προετοιμασία του προσωπικού τους χώρου θα γίνει από τις 10 μέχρι τις 11:30 το ίδιο πρωί.

Εγγραφή

Δ.Σ. Rodopi Runners
